|  |
| --- |
|  |
|  |
|  |
| |  | | --- | | **НАРЕДБА**  **за реда за поставяне на временни преместваеми обекти и съоръжения съгласно чл. 56 от ЗУТ** | | **http://www.shabla.info/images/spacer.gif** | |  | | http://www.shabla.info/images/spacer.gif | | **ГЛАВА ПЪРВА**  **ОБЩИ РАЗПОРЕДБИ**  Чл.1 (1)  Тази наредба урежда реда и начина за поставяне на временни преместваеми обекти и съоръжения като маси, павилиони, кабини, каравани, спирки за градски транспорт, осветителни тела, рекламно-информационни елементи /РИЕ/, слънцезащитени устройства /чадъри, сенници/ към магазини  и други върху терени частна общинска или държавна собственост и собственост на физически и юридически лица в съответствие с разпоредбите на чл. 56 от ЗУТ. (2) Преместваеми обекти могат да де поставят върху части от тротоари, части от площадни пространства, както и върху свободни площи и имоти, без това да пречи на основното предназначение на терените, върху които се поставят. (3) Преместваемите обекти по ал.1 могат да се поставят и върху държавни и общински терени, и частни терени върху които не е осъществено предвиденото строителство по ПУП, до сеговото осъществяване. (4) Под временни преместваеми съоръжения за търговия се разбират: маси с възможност за монтиране на частично защитно покритие и леки сглобяеми павилиони и кабини с лека подова конструкция, преместваеми модули, каравани, подиуми и други обекти и съоръжения по ал.1, които не са трайно закрепени за земята и не нарушават целостта на настилката под тях, които са изработени по проекти, съгласувани с главния архитект на общината.  **ГЛАВА ВТОРА**  **ИЗГОТВЯНЕ НА СХЕМИ И ОПРЕДЕЛЯНЕ НА МЕСТА ЗА РАЗПОЛАГАНЕ НА ОБЕКТИТЕ** Чл. 2 (1) Схемите за разполагане на временни преместваеми обекти и  съоръжения  върху терени – общинска собственост, се изготвят служебно от Дирекция “Териториално селищно устройство, Общинска собственост, Инвестиционна политика, Екология”  одобрени от главния архитект на общината. Поставянето на преместваемите обекти върху частна и държавна земя става след съгласието на собственика.   Към архитектурните схеми за поставяне на временни обекти и съоръжения   се изготвят  и необходимите схеми и места за осигуряване прилежащата инфраструктура и благоустрояване (пътища, настилки, озеленяване, сметосъбиране, вода, канализация и осветление).  При изработване на схемите да се определят допълнителни места за поставяне на временни преместваеми обекти и съоръжения свързани с национални, общоградски  и селищни празници.  (2) **Отменена съгласно Решение №360/26.10.2016г. на Административен съд гр.Добрич**  (3) Не се допуска включване в схемите на терени – частна общинска собственост, предвидени по ПУП за благоустрояване, озеленяване и паркиране при условие, че общината ще  реализира мероприятията в срок до три години.  **ГЛАВА ТРЕТА**  **БАЗИСНИ НАЕМНИ ЦЕНИ НА ОБЩИНСКИТЕ ТЕРЕНИ ЗА ПОСТАВЯНЕ НА ПРЕМЕСТВАЕМИ СЪОРЪЖЕНИЯ** Чл. 3. Базисните наемни цени на общински терени за поставяне на преместваеми обекти и съоръжения се утвърждават от Общинския съвет.  **ГЛАВА ЧЕТВЪРТА**  **РЕД ЗА ПОЛУЧАВАНЕ НА РАЗРЕШИТЕЛНИ ЗА ПОСТАВЯНЕ НА СЪОРЪЖЕНИЯТА**  Чл.4. Терените, включени в схемата за поставяне на обекти и съоръжения върху частна и публична общинска собственост  се отдават под наем, след провеждане на търг по ред на Наредбата за търгове.  Чл. 5. Терените включени в схемите за поставяне на обекти и  съоръжения – частна публична и държавна собственост се отдават от собственика на имота при спазване на изискванията и ограниченията на тази наредба.  Чл. 6./ **Изменен съгласно Решение №360/26.10.2016г. на Административен съд гр.Добрич/** Физически и юридически лица могат да поставят преместваеми обекти и съоръжения върху собствен имот след писмено искане до гл. архитект на общината придружено с документ за собственост.  **ГЛАВА ПЕТА**  **РЕД ЗА ВЛИЗАНЕ В ЕКСПЛОАТАЦИЯ НА ПРЕМЕСТВАЕМИТЕ СЪОРЪЖЕНИЯ**  Чл. 7. Трасирането на местата на преместваемите обекти и  съоръжения се извършва от техническата служба в Община Шабла.   Чл. 8. Съоръженията се приемат и въвеждат в действие от приемателна комисия, назначена със заповед на кмета на общината, въз основа на писмено искане на собственика на обекта, получил разрешение за поставяне, при наличие на становищата на съответните държавни органи за контрол /ХЕИ, МВР и др./.  Чл.9. (1) Въз основа на съставения констативен протокол, кметът на общината издава Удостоверение за ползване на строеж /обект/ по предназначение на основание чл. 4, ал.1, т.т.2,3,4 и 6 от Наредба № 6.  **ГЛАВА ШЕСТА**  **РЕД ЗА ПРЕМАХВАНЕ НА НЕЗАКОННО ПОСТАВЕНИ ПРЕМЕСТВАЕМИ ОБЕКТИ И СЪОРЪЖЕНИЯ**  Чл. 10.  Преместваемите обекти са незаконни и подлежат на премахване, когато: 1. Са поставени в отклонения от изискванията на настоящата наредба; 2. Са поставени без необходимите одобрени проекти и/или без разрешение за поставяне; 3. Са поставени в отклонения от одобрените схеми и проекти, както и от издаденото разрешение за поставяне. Чл. 11. Премахването на незаконно поставените преместваеми обекти се извършва при следния ред: 1. Упълномощени длъжностни лица от кмета на общината съставят констативен протокол. 2. Въз основа на съставения констативен протокол кметът в десет дневен срок издава заповед за доброволно премахване на незаконно поставения обект.  3. След изтичане на срока за доброволно премахване заповедта по т.2 се превежда в изпълнение от определена фирма по договор сключен с общината.  Премахването на обекта става за сметка на нарушителя, като дължимите суми се събират по реда на Закона за събиране на държавните вземания.  **ГЛАВА СЕДМА**  **АДМИНИСТРАТИВНО-НАКАЗАТЕЛНИ РАЗПОРЕДБИ**  Чл. 12. За нарушение разпоредбите на тази наредба, на виновните лица се налага глоба в размер от 50 до 500 лв., ако не подлежат на по-тежко наказание.  Чл.13. (1) Актовете за установяване на нарушенията се съставят от длъжностни лица, определени със заповед на кмета на общината. (2) Наказателните постановления се издават от кмета на общината. Чл. 14 Административно-наказателното производство се извършва по реда на ЗАНН.  **ГЛАВА ОСМА**  **ПРЕХОДНИ И ЗАКЛЮЧИТЕЛНИ РАЗПОРЕДБИ**  § 1. Сключените договори се прекратяват на основанията, предвидени в ЗОС и правилника за неговото прилагане, при неплащане на определената месечна наемна цена в два последователни месеца, при належаща необходимост от ползване на имота за общински нужди, при изключване на имота от схемата, одобрена от главния архитект.  § 2. Всички временни постройки разрешени по чл. 120-А   от ПЗР на ППЗТСУ да се актуализират по правилата на тази наредба, или премахнат до шест месеца от влизането в сила на тази наредба.  § 3. Изпълнението на наредбата се възлага на кмета на общината, след одобряване на схемата за поставяне на обекти и съоръжения от главния архитект на общината.  § 4. Наредбата се приема на основание чл. 22, ал.1 от ЗМСМА и чл. 56 от ЗУТ.  § 5. Наредба е приета с Решение IV.II.1.1.  на Общински съвет град Шабла по протокол № 4/11.09.2002 година. Променена съгласно Решение №360/26.10.2016г. на Административен съд гр.Добрич  § 6.  Настоящата Наредба влиза в сила от датата на приемането и от Общински съвет град Шабла. | |
|  |
|  |
|  |
|  |
|  |
|  |